Alfred Oko Vanderpuije

**Alfred Oko Vanderpuije anɛ onɛ** ka ba da du'a o daba anaasi daar, nwadis piiga nɛ yinne, yʋʋm tusir nɛ kɔbiswai nɛ pisnu nɛ anu la ni (4 sapal nwadig 1955) anɛ Ghana nid nɛ gbaʋŋ mi'id nɛ pɔlitis nwɛɛd,  ka an wadmaan  bɛ wadmaanib yin la. Nananna, o anɛ Ablekuma South Constituency wadmaan bɛ Greater  Accra Region, Ghana.

Dutch du'am yʋ'ʋr anɛ Dutch Surname ka li pa'ali o kpinnim  nɛ Euro-African du'am tuŋ n an si'em. Vanderpuiji yaanam da yinɛ Sint- Maartensdijk teŋ kanɛ ka ba da buon nɛ li ye Tholen ka li bɛ Netherlands teŋgbaυŋ sυυlυmin la. O yaaba Jacobus van de Puije da anɛ gɔmma bɛ Dutch Gold Coast kanɛ ka ba buon nɛ Li nannana ye Ghana la, 1780 yʋʋm la ni.

## O vυm yɛla

O anɛ Jamestown nid. O nɔbig nɛ Mamprobi, Darkuman nɛ Dansoman tensin.

## O sakur yɛla
Vanderpuije zamisnɛ Postsecendary degree in Education,  Accra Teacher Training College la yʋʋma atan pʋʋgin. O mɔr nɛ Mid America Nazarene College kaset gbaʋŋi an Masters in Education la, ka mɔr University of Missouri, Kansas City U.S.A kasɛt gbaʋŋi an, Specialist in Education Administration la. O da yii anina lɛn tɔlisi keŋ University of Missouri Kansas City bɛ U.S.A la naae ka die kasɛta gbaυŋ linɛ an Specialist in Education Administration.

O politiks nwɛ'ɛb yɛla

**On an Mayor Accra la**

O da anɛ Accra Mayor la, sa kan la Ghana Gɔmina Zugraan kʋdʋg President John Atta Mills da gaŋ o zin'il  2009 yʋʋm la ni ka ti gɔmina Zugraan kʋdʋg, President John Dramani Mahama da kɛ ka o tʋm  anina ti  paae yʋʋm 2017 la ni.  yʋʋm n naae li bɛn.

## On da an wadmaan la yɛla
Vanderpuije da zien maasim tiig naadɔɔg, National  Democratic  Congress (NDC) la nɔba zug n nyia di Ablekuma South n bɛ Greater Accra Region la wadmaan kυk la keŋ Parliament Ghana vɔɔtʋg kanɛ da maal 2016 yυʋm la, n zaŋi li yʋʋma anaasi bɛn la. O da di  Vɔɔtʋg la nɛ vɔɔtnam 31.927 n yi 59.041 vɔɔtnam pʋʋgin, ka lin an 54.36%. O wadmaan tʋʋmin la, o paasnɛ Foreign Affairs Committee, ka paas House  Committee of Parliament Kpɛɛmnam la ni.

## O vυm bɛllim
Vanderpuije da kɔ'ɔŋ o pua Gifty Naa Adei Vanderpuije 2012 yʋma la ni, o da kpinɛ Korle-Bu Teaching Hospital. 2019 yʋʋm la ni, yʋʋma ayɔpɔi o pu'a kum la nya'aŋ, Vanderpuije da lɛn zaŋ Cynthia Amerley Ayiku k'o aan o pu'a.(wife)

## O tʋʋm sʋma yɛla
2021 yʋʋm la, nwadisa awai daba awai da an Lamsi daarɛ, o da zi'en Sakaman Junction nɛn n sʋo suokenib ba da dɔla ani ken Dansoman roundabout suotita'ar la ni. O da tʋm nɛ'ɛŋa nɛ suorin la langima namɛ da ka' ani la yɛla, ye li sʋŋ ka suokennib (users using that road) la paam yɔlsʋm suor la zug.

## Nɔŋgbanwa'ar nam yɛla
**LGBTQ+**

Alfred oko vanderpuiji an Ablekuma Suoth Constituency MP la, da kpɛn zi'e nɛ kiŋkiŋi nɛ Parliament n zan'as ye LGBTQ+ wada la da zi'en Ghana. O da yɛl ye tinamɛ paae si'el buudi malimanam wʋsa Ghana pʋʋgin nɛɛ, ti pʋ nyɛ ka pu'a zaŋi o pu'a tiraanɛ niŋi o pu'aa, bɛɛ dau mɛ niŋ ala nɛ o dau tiraana. Zin'ig wʋsa, nɛ buudi wʋsa, nidib zan'as pʋtɛn'ɛr nwa nɛ fassi. O yɛl ya'as ye, nɛ',ya' ye li zi'en, tiakir linɛ kʋ mɔr gbin saa, bɛʋg...(future).  O ye, Ghana pʋ gban'ae ye ba na siak ka kpɛn'ɛs LGBTQ+ nyadi la wada ni, woo U S nɛ Europe dimɛ siak ka di'e li si'em la.

## Yɛl-sieba
Citi News vɛɛnsʋg sia ni, ka Mr. Vanderpuiji, onɛ an Ablekuma South wadmaan la yɛl ye, li sʋm ka ban gaŋ sɔ' la tʋm nɛ Accra Regional Minister lin na niŋ si'em ka Accra sadʋʋma yɛl la paam maalʋg o ya'a tʋʋma ba ya'a siaki tis o tʋʋm la ( confirmed)

## Gbanvɛɛnsa